ព្រះរាជាណាចក្រកម្ពុជា

ជាតិ សាសនា ព្រះមហាក្សត្រ

8

កិច្ចសន្យាស្ដីពី

ការផ្ដល់ដីសាងសង់រោងម៉ាស៊ីន និងទីកន្លែងប្រតិបត្តិការអាជីវកម្ម

កសិកម្មរបស់សហគមន៍កសិកម្ម

 សហគមន៍កសិកម្មសេនារាជឧត្តមអភិវឌ្ឍន៍គឺជា សហគមន៍មួយត្រូវបានបង្កើតឡើងដោយមហា សន្និបាត ដំបូង ក្នុងថ្ងៃទី០៩ ខែធ្នូ ឆ្នាំ ២០១៣ នៅសាលាឃុំ សេនារាជឧត្ដម ដោយមានការចូលរួមពីប្រជាពល រដ្ឋរស់នៅក្នុង ឃុំសេនារាជឧត្ដម ចំនួន ០៦ភូមិ មានដូចជា ប្រស្នារតូច ធ្នង់ សំនយ ទ្រា ក្ដាពុក និងភូមិក្លែង គង់។ ព្រមទាំងមានការ ចូលរួមបង្កើតឡើងដោយតំណាងមន្ទីកសិកម្មខេត្ត និងតំណាងពីអភិបាលនៃគណៈ អភិបាលស្រុក ព្រះស្ដេច ក្រុមប្រឹក្សា ឃុំព្រះស្ដេច និងអង្គការ អាយ ស៊ី ស៊ី។ ក្រោមការជួយគាំទ្រដោយអង្គការ អាយ ស៊ី ស៊ី សម្រាប់សហគមន៍កសិកម្ម សេនារាជឧត្ដមអភិវឌ្ឍន៍របស់ គម្រោង កាត់បន្ថយភាពក្រីក្រតាមរយៈពង្រឹងស្មារតីសហគមន៍ជនបទដំណាក់កាលទី២ ក្នុងសកម្មភាព តម្លើងរោងម៉ាស៊ីនកិនស្រូវ ក្នុងគោលបំណងផ្ដល់ជាទីកន្លែងប្រមូលផ្ដុំមុខរបរអាជីវកម្មកសិកម្ម ស្នាក់ការ សហគមន៍កសិកម្ម និងផ្ដល់ឱកាសបង្កើនប្រាក់ចំណូលដល់សហគមន៍ទាំងមូលក្នុងទិសដៅជំរុញឲ្យមានការ សម្រេចចិត្តដ៏ល្អត្រឹមត្រូវទៅលើការធ្វើផលិតកម្មកសិកម្ម និងអាជីវកម្មរបស់សហគមន៍ ដើម្បីបង្កើនកម្រិត ជីវភាពប្រជាពលរដ្ឋក្រីក្រក្នុងតំបន់ រួមទាំងការចូលរួមជាជំរុញយុទ្ធសាស្ត្រចតុកោណ របស់រដ្ឋាភិបាល កម្ពុជា។

ភាគីទាំងពីរបានយល់ព្រម

ប្រការ១៖ គោលបំណងនៃការចុះកិច្ចសន្យានេះ គឺ ភាគីម្ចាស់ដី បានយល់ព្រមប្រគល់ដីអោយសហគមន៍កសិកម្ម សេនារាជឧត្ដមអភិវឌ្ឍន៍ដូចតទៅ៖

* ភាគីម្ចាស់ដី សម្បាទានដី​ដោយស្ម័គ្រចិត្ត និងពេញចិត្តក្នុងការជួយគាំទ្រ​ទៅលើសកម្មភាពទាំងស្រុង​នៃ​អាជីវ​កម្មកសិកម្ម របស់សហគមន៍កសិកម្ម។
* ភាគីម្ចាស់ដី បានប្រគល់ដីរបស់ខ្លួនឱ្យសហគមន៍កសិកម្មសេនារជឧត្ដមអភិវឌ្ឍន៍ ដោយស្ម័គ្រចិត្ត មិនមាន​ការបង្ខិតបង្ខំឡើយ ក្នុងការសាងសង់រោងម៉ាស៊ីនកិនស្រូវថ្នាក់ឃុំ។
* ភាគីម្ចាស់ដី បានប្រគល់ដីក្នុងរយៈពេលចាប់ពីថ្ងៃចុះហត្ថលេខានេះតទៅ ហើយរយៈពេលនៃការ ផ្ដល់​សម្បទានដីសាលាឃុំមានចំនួន ៥ឆ្នាំ គិតចាប់ពីថ្ងៃចុះហត្ថលេខានេះតទៅ។ ម្ចាស់ដី មានសិទ្ធយកដី សម្បទាន​ទៅប្រើ​ប្រាស់ ឬបន្តកិច្ចសន្យាទៅឲ្យសហគមន៍កសិកម្ម គឺថ្ងៃចុងក្រោយបំផុតនៃឆ្នាំដីសម្បទាន។ ប៉ុន្តែក្នុងឆ្នាំបញ្ចប់នៃកិច្ចសន្យា ប្រសិនបើម្ទាស់ដី មិនបន្តកិច្ចសន្យាផ្ដល់ដីឲ្យសហគមន៍កសិកម្ម នោះភាគីម្ទាស់ត្រូវទុកពេលយ៉ាងតិចរយៈពេល ៣ខែដើម្បីឲ្យសហគមន៍កសិកម្ម មា​ន​លទ្ធភាព​រកកន្លែងផ្សេងបានក្នុងការបង្កើតសហគមន៍កសិកម្ម។
* ភាគីម្ចាស់ដី មិនត្រូវយកកម្រៃផ្សេងៗពីការធ្វើប្រតិបត្តិការអាជីវកម្ម ឬដំណើរការសាងសង់រោង ម៉ាស៊ីន​កិនស្រូវ របស់សហគមន៍កសិកម្មនោះទេ និងជួយបង្កលក្ខណៈងាយស្រួល សន្តិសុខសុវត្ថិភាពដល់ សហគមន៍​កសិកម្ម។
* ភាគីម្ចាស់ដី មិនត្រូវធ្វើឲ្យអាក់ខាន ឬទាមទារយកដីសម្បទានវិញក្នុងអំឡុងពេលជាប់កិច្ចសន្យា ក្នុងដំណើរ​ការ​ប្រតិបត្តិការអាជីវកម្មរបស់សហគមន៍កសិកម្ម ក្នុងពេលពាក់កណ្ដាលប្រតិបត្តិការឡើយ។ មានន័យថាម្ទាស់ដី​ត្រូវ​ជួយសម្រួលដល់ដំណើរការសាងសង់ និងប្រតិបត្តិការអាជីវកម្មរបស់សហគមន៍ កសិកម្ម។
* ភាគីម្ចាស់ដី ត្រូវធានាបានរាល់កិច្ចសហការ និងប្រតិបត្តិការជាមួយសហគមន៍កសិកម្មក្នុងការធ្វើ អាជីវកម្ម​កសិកម្ម រួមទាំងកិច្ចការផ្សេងៗទៀតដែលសហគមន៍ត្រូវការពឹងពាក់ឲ្យជួយ។

ប្រការ២៖ នៅក្នុងកិច្ចសន្យានេះ សហគមន៍កសិកម្មសេនារាជឧត្ដមអភវឌ្ឍន៍ ជាអ្នកទទួលខុសត្រូវចំពោះ ភាគីម្ចាស់ដី ក្នុងករណីមួយចំនួនដូចជា៖

* សហគមន៍កសិកម្មសេនារាជឧត្ដមអភិវឌ្ឍន៍ ត្រូវទទួលបានដីសម្បទាននៅក្នុងការធ្វើប្រតិបត្តិការ អាជីវកម្ម​កសិកម្ម និងសាងសង់រោងម៉ាស៊ីនកិនស្រូវដោយរលូន។
* សហគមន៍កសិកម្មសេនារាជឧត្ដមអភិវឌ្ឍន៍ ត្រូវមានករណីកិច្ចក្នុងការមើលខុសត្រូវទៅលើការ ថែទាំដីសម្ប​ទានអោយបានល្អ។
* សហគមន៍កសិកម្មសេនារាជឧត្ដមអភិវឌ្ឍន៍ មិនត្រូវធ្វើអ្វីមួយដែលនាំប៉ះពាល់ដីដោយគ្មានការ អនុញ្ញាតពីម្ទាស់​ដីនោះទេ៖ ដូចជា កាយដី កាប់ដើមឈើ និងការធ្វើអ្វីមួយដែលនាំឲ្យ ខូចទ្រង់ទ្រាយដី។ មានន័យថា សហគមន៍​កសិកម្មត្រូវ​ធ្វើប្រតិបត្តិការយ៉ាងជិតស្និតជាមួយម្ទាស់ដី ក្នុងដំណើរសាងសង់ និងប្រតិបត្តិការ​អាជីវកម្ម​កសិកម្ម។
* សហគមន៍កសិកម្មសេនារាជឧត្ដមអភិវឌ្ឍន៍ ត្រូវទទួលការរៀបចំសាងសង់រោងម៉ាស៊ីន ទុកដាក់ សម្ភារៈ តម្លៃសេវាកម្មសម្រាប់ប្រតិបត្តិការសហគមន៍ រៀបចំគណៈកម្មការគ្រប់គ្រង ការដឹកនាំ និង បញ្ហាសន្តិសុខផ្សេងៗ។
* សហគមន៍កសិកម្មសេនារាជឧត្ដមអភិវឌ្ឍន៍ ត្រូវមានកិច្ចប្រតិបត្តិការ និងសហការខ្ពស់ជាមួយ ម្ទាស់ដី ក្នុង​ការធ្វើអាជីវកម្មកសិកម្មគ្រប់រូបភាព។
* សហគមន៍កសិកម្មសេនារាជឧត្ដមអភិវឌ្ឍន៍ ក្រោយពីទទួលបានដីសាងសង់ និងប្រតិបត្តិការ អាជីវកម្ម​កសិកម្មរួចហើយ សហគមន៍មិនត្រូវយកដីនេះទៅប្រើប្រាស់ខុសនិតិវិធីរបស់សហគមន៍កសិកម្ម ឡើយ។ ក្នុងករណីរក​ឃើញថា ប្រតិបត្តិការខុសនិតិវិធីក្នុងការធ្វើប្រតិបត្តិការអាជីវកម្មខុសនិតិវិធី នោះភាគីម្ទាស់ដី មានសិទ្ទិការសាកសួរ ឬរាយ​ការណ៍​ទៅការិយាល័យកសិកម្មស្រុក មន្ទីកសិកម្មខេត្ត ចំពោះទង្វើមិនគម្បីទាំងនេះ។

ប្រការ៣៖ កិច្ចសន្យានេះត្រូវបានរក្សាទុកជាច្បាប់ដើមដោយមិនមានថតចំលងចែកជូនោះទេ។ ហើយកិច្ច សន្យានេះ​ត្រូវបានរក្សាទុកនៅភាគីទាំងសងខាង និងមានប្រសិទ្ធភាពចាប់ពីពេលនេះតទៅ។

ធ្វើនៅថ្ងៃទី........ខែ...........ឆ្នាំ២០...

 ហត្ថលេខាសហគមន៍

​​ ឈ្មោះ................................

ធ្វើនៅថ្ងៃទី........ខែ...........ឆ្នាំ២០...

 ស្នាមេដៃភាគីម្ទាស់ដី

ឈ្មោះ................(ប្តី) ឈ្មោះ................(ប្រពន្ឋ)

ធ្វើនៅថ្ងៃទី........ខែ...........ឆ្នាំ២០...

 ស្នាមមេដៃសាក្សី

ឈ្មោះ......................

ធ្វើនៅថ្ងៃទី........ខែ...........ឆ្នាំ២០...

 ហត្ថលេខាមេឃុំ

ឈ្មោះ.........................